На основу члана 60. Статута општине Инђија („Службени лист општине Инђија“, бр. 5/19) и члана 18. став 2. Одлуке о Општинском већу општине Инђија („Службени лист општина Срема“, бр. 25/08 и 15/10),

Општинско веће општине Инђија на седници одржаној 26.08.2020. године, донело је

**О Д Л У К У**

**О ЗАДУЖЕЊУ ЧЛАНОВА ОПШТИНСКОГ ВЕЋА**

**I**

Овом Одлуком задужују се чланови Општинског већа општине Инђија за поједине области из надлежности општине, и то:

1.за област буџет и финансије: Милан Кончаревић,

2.за област привреде и телекомуникације: Ђорђе Николић ,

3.за област пољопривреде и рурални развој: Петар Маринковић и Дејан Тепавац

4.за област здравства и социјалне заштите: др Ђуро Калинић,

5.за област образовања и културе: Јелена Тртица,

6.за област урбанизма и комунално-стамбену делатност: Јован Ратковић,

7.за област спорта и омладине: Љубомир Ковачевић.

**II**

Чланови Општинског већа, у оквиру задужења из тачке I ове Одлуке, имају право и дужност да предлажу расправљање појединих питања, дају иницијативе за припремање одлука и других аката које доноси Скупштина општине, учествују у раду радних тела Скупштине општине и остварују сарадњу са свим субјектима из области за коју су задужени ( јавна предузећа, установе, надлежно одељење Општинске управе, месне заједнице и др.).

**III**

Даном ступања на снагу ове Одлуке, престаје да важи Одлука о задужењу чланова Општинског већа („Службени лист општине Инђија“, бр.16/16 и 14/19).

**IV**

Ова Одлука ступа на снагу наредног дана од дана објављивања у „Службеном листу општине Инђија“.

**ОПШТИНСКО ВЕЋЕ ОПШТИНЕ ИНЂИЈА**

**Број: 02-134/2020-III Председседавајући,**

**Дана:26.08. 2020.године, заменик Председника општине**

**Инђија Милан Кончаревић**

**Образложење**

Правни основ за доношење Одлуке о задужењу чланова Општинског већа је члан 60. Статута општине Инђија („Службени лист општине Инђија“, бр. 5/19) и члан 18. став 2. Одлуке о Општинском већу општине Инђија („Службени лист општина Срема“, бр. 25/08 и 15/10).

Одредбама члана 60. Статута општине Инђија и члана 18. став 2. Одлуке о Општинском већу општине Инђија, прописано је да се чланови Општинског већа задужују за једну или више области из надлежности општине , и то за област: буџет и финансије, привреду и телекомуникације, пољопривреду и рурални развој, здравство, образовање и културу, урбанизам и комунално-стамбену делатност, социјалну заштиту и спорт и омладину. Ставом 2. члана 60. Статута општине Инђија, прописано је да о задужењу чланова Општинског већа , одлучује Општинско веће на првој седници након извршеног избора.

Како је по спроведеним локланим изборима, конституисана нова Скупштина општине и изабрани органи , дошло до промене чланова Општинског већа, то је неопходно утврдити задужење за новоизабране чланове Општинског већа, у смислу чега се предлаже доношење Одлуке, како је дато у материјалу.

 Одељење за правне и скупштинске послове